[bookmark: _Hlk75953218]4. pielikums
Atklāta konkursa „Darba apģērba un darba apavu iegāde”
(iepirkuma identifikācijas Nr. SIA RNP 2024/39)
nolikumam
PROJEKTS

LĪGUMS Nr.___
par darba apavu piegādi

Rīgā								Līguma datumu skatīt parakstu zonā

SIA “Rīgas namu pārvaldnieks”, reģistrācijas Nr. 40103362321 (turpmāk – Pircējs), kuru saskaņā ar Pircēja valdes ______________ lēmumu (protokols Nr. ______ 8.____) pārstāv tās __________________, no vienas puses, un
____ ”___________________”, reģistrācijas Nr. _________ (turpmāk – Pārdevējs)[footnoteRef:1], kuru saskaņā ar _____________________ pārstāv ___________________________, no otras puses, [1:  Gadījumā, ja pretendents balstās uz citu personu saimnieciskajām un finansiālajām iespējām, tam un personai (vai personām) uz kuru iespējām pretendents balstās, jābūt solidāri atbildīgiem par iepirkuma līguma izpildi un jāparaksta šis līgums.] 

turpmāk abi kopā saukti kā Puses, bet katrs atsevišķi kā Puse,
pamatojoties uz atklāta konkursa “Darba apģērba un apavu iegāde”, identifikācijas Nr. SIA RNP 2024/39 (turpmāk – Iepirkums) rezultātu 2. daļā “Darba apavu iegāde”, noslēdz šādu līgumu (turpmāk – Līgums):
1. Līguma priekšmets
1. [bookmark: _Ref354732255]Pārdevējs piegādā un pārdod, un Pircējs pērk darba apavus (turpmāk – Prece vai Preces), saskaņā ar Līgumu, Līguma 1. pielikumu “Tehniskā specifikācija” (turpmāk – Tehniskā specifikācija” un Līguma 2. pielikumu “Finanšu piedāvājums” (turpmāk – Finanšu piedāvājums), kuri ir Līguma neatņemama sastāvdaļa.
1. [bookmark: _Toc336440067]Pārdevējs ar saviem resursiem un par saviem līdzekļiem nodrošina Preces piegādi un izkraušanu Pircēja norādītajās vietās Rīgas valstspilsētas administratīvajā teritorijā.
1. Detalizēts Preču apraksts, prasības un piegādes nosacījumi uzrādīti Tehniskajā specifikācijā.
1. Ar Līguma prasībām atbilstošām Precēm Līguma izpratnē saprotamas Preces, kas atbilst Līguma noteikumiem, tajā skaitā Tehniskajai specifikācijai un Finanšu piedāvājumam.
1. [bookmark: _Hlk67492451]Pircējam ir tiesības iegādāties Preces, kas nav norādītas Tehniskajā specifikācijā un Finanšu piedāvājumā, kuru patēriņš ir neregulārs un kurām nav iespējams noteikt iegādes nepieciešamību uz Iepirkuma rīkošanas brīdi. Minēto Preču apjoms nevar pārsniegt 10 % (desmit procentus) no Līguma cenas bez pievienotās vērtības nodokļa (turpmāk – PVN). Pārdevējs minētās Preces pārdod par mazumtirdzniecības cenu, kāda ir noteikta Pārdevēja klientiem Preces pasūtīšanas brīdī.
1. Pircējam nav pienākums veikt pasūtījumu par visu Finanšu piedāvājumā norādīto Preču sortimentu.
2. Līguma un Preces cena
2.1. [bookmark: _Toc336440086][bookmark: _Ref336247163][bookmark: _Ref367699649][bookmark: _Hlk74315300]Paredzamā Līguma cena ir līdz 220 000,00 EUR (diviem simtiem divdesmit tūkstošiem eiro) bez PVN (turpmāk – Līguma cena). PVN tiek piemērots spēkā esošo normatīvo aktu noteiktajā kārtībā un apmērā.
2.2. Pircējam nav pienākums izlietot visu Līguma cenu.
2.3. Preču vienību cenas (turpmāk – Preces cena) noteiktas Finanšu piedāvājumā atbilstoši Pārdevēja piedāvājumam Iepirkumā.
2.4. Līguma un Preces cenā ir iekļautas visas piegādes, iekraušanas un izkraušanas izmaksas, transporta izdevumi, kā arī citas ar Līguma izpildi saistītās izmaksas, visi valsts un pašvaldības noteiktie nodokļi (izņemot PVN), nodevas un citas izmaksas, kas saistītas ar Preci un tās piegādi.
2.5. Pārdevējs nav tiesīgs vienpusēji paaugstināt Preces cenu visā Līguma darbības laikā.
2.6. Ja Līguma izpildes laikā Piegādātājs rīko akcijas, kuru laikā Prece tiek pārdota par zemāku cenu, kā norādīts Finanšu piedāvājumā, vai atkarībā no pasūtītas Preces daudzuma vai citu apstākļu dēļ Precei tiek piemērota atlaide, tad Preci, kurai Piegādātājs rīko akcijas, Piegādātājs piegādā un pārdod Pircējam par šīs Preces akciju cenām, bet Preci, kurai Piegādātājs piemēro atlaidi, Piegādātājs piegādā un pārdod Pircējam ar piemēroto atlaidi.
2.7. Pārdevējs nav tiesīgs paaugstināt Preču cenu visā Līguma darbības laikā.
3. Līguma saistību izpildes nodrošinājums
3.1. Pārdevējs ne vēlāk kā 10 (desmit) darba dienu laikā pēc Līguma abpusējas parakstīšanas iesniedz Pircējam Līguma saistību izpildes nodrošinājumu kā neatsaucamu beznosacījumu bankas garantiju (turpmāk – Bankas garantija) vai neatsaucamu pirmā pieprasījuma beznosacījumu Līguma izpildes apdrošināšanas polisi (turpmāk – Apdrošināšanas polise) par Līguma saistību izpildes nodrošinājuma kopējo summu ne mazāku par 2% (diviem procentiem) no Līguma cenas.
3.2. Bankas garantijas un Apdrošināšanas polises garantijām ir jābūt pakļautām Vienotajiem pieprasījuma garantiju noteikumiem (the Uniform Rules for Demand Guarantees) (2010.gada redakcija, Starptautiskās Tirdzniecības palātas publikācija Nr.758). Šai garantijai un ar to saistītajām tiesiskajām attiecībām, ciktāl attiecīgos jautājumus neregulē minētie Vienotie pieprasījuma garantiju noteikumi, piemērojami Latvijas Republikas normatīvie akti.
3.3. Apdrošināšanas polisē ir jābūt iekļautiem šādiem īpašiem nosacījumiem:
3.3.1. ar Apdrošināšanas polisi tiek apdrošinātas visas Pārdevēja Līguma izpildes saistības, tai skaitā:
3.3.1.1. atbildība par līgumsaistību nesavlaicīgu izpildi vai neizpildi vispār, t.sk., ja Pircējs izmanto līgumā noteiktās tiesības vienpusēji izbeigt Līguma minēto iemeslu dēļ;
3.3.1.2. atbildība par Pircējam nodarītajiem zaudējumiem, kurus ar savu darbību vai bezdarbību nodarījis Pārdevējs vai personas, kuras Pārdevējs piesaistījis Līguma izpildē;
3.3.1.3. Pārdevējam piemērotie līgumsodi (ja tādi tiek aprēķināti) par līguma saistību nesavlaicīgu izpildi vai neizpildi vispār.
3.4. Pārdevējs Bankas garantiju vai Apdrošināšanas polisi un dokumentu par apdrošināšanas prēmijas samaksu Pārdevējs iesniedz Pircējam kādā no šādiem veidiem:
3.4.1. elektroniski Līguma 14.1.1. vai 14.1.2. apakšpunktā noteiktajā kārtībā, ja iesniedzamais dokuments sagatavots elektroniski;
3.4.2. Līguma 14.1.3. vai 14.1.4. apakšpunktā noteiktajā kārtībā, ja iesniedzamais dokuments ir sagatavots papīra formā.
3.5. Bankas garantijai vai Apdrošināšanas polisei jābūt spēkā visā Līguma darbības laikā.
3.6. Ja tiek pagarināts Līguma darbības termiņš, Pārdevējs ne vēlāk, kā 10 (desmit) darba dienu laikā pēc Pušu vienošanās par Līguma darbības termiņa pagarināšanu stāšanās spēkā iesniedz Pircējam Līguma saistību izpildes nodrošinājumu, kas ir spēkā laikā posmā, par kuru pagarināts Līguma darbības termiņš.
4. Samaksas kārtība
4.1. Pircējs veic samaksu par kvalitatīvu, Līguma noteikumiem atbilstošu Preci 20 (divdesmit) kalendāro dienu laikā pēc Preces pavadzīmes abpusējas parakstīšanas.
4.2. Pārdevējs, izrakstot Preces pavadzīmi, piemēro PVN likmi spēkā esošajos normatīvajos aktos noteiktajā kārtībā un apmērā.
4.3. Pārdevējs Preces pavadzīmē papildus citiem obligātajiem rekvizītiem norāda Pircēja piešķirto Līguma numuru un noslēgšanas datumu, Preci, Preces daudzumu, Preces cenu un kopējo vērtību, Preces piegādes adresi un atlaidi, ja tāda tiek piemērota.
4.4. Ja Preces pavadzīmē nav norādīta visa Līguma 4.3. punktā noteiktā informācija, Pircējs atsaka Preces pavadzīmes saskaņošanu un informē Pārdevēju par konstatētajām Preces pavadzīmes neatbilstībām Līguma 14.1.2. apakšpunktā noteiktajā kārtībā.
4.5. Pārdevējs 3 (trīs) darba dienu laikā pēc Līguma 4.4. punktā minētās informācijas saņemšanas no Pircēja sagatavo Līgumam atbilstošu Preces pavadzīmi un atkārtoti iesniedz to Pircējam Līguma 14.1.2. apakšpunktā noteiktajā kārtībā. Pircējs neveic norēķinu ar Pārdevēju līdz brīdim, kamēr Pārdevējs neiesniedz atbilstošu Preces pavadzīmi Pircējam.
4.6. Par samaksas dienu tiek uzskatīta diena, kad Pircējs veicis naudas pārskaitījumu uz Pārdevēja Līgumā norādīto bankas norēķina kontu.
4.7. Katra no Pusēm sedz savus izdevumus par norēķinu pakalpojumiem, kas saistīti ar naudas pārskaitījumu.
4.8. Ja Pārdevējs piegādājis nekvalitatīvu vai citādi Līgumam neatbilstošu Preci, samaksa tiek veikta Līguma 4.1. punktā norādītajā termiņā pēc nekvalitatīvas vai citādi Līgumam neatbilstošas Preces apmaiņas pret kvalitatīvu Līgumam atbilstošu Preci.
5. Preces pasūtīšanas, piegādes un pieņemšanas kārtība
5.1. [bookmark: _Ref413066543][bookmark: _Ref336248080][bookmark: _Toc336440070]Pircējs pasūta Preci pēc faktiskās nepieciešamības, iesniedzot Pārdevējam Preces pieprasījumu (turpmāk – Pieprasījums).
5.2. Pieprasījumu iesniedz jebkura no Līguma 14.2.1.-14.2.3. apakšpunktā minētajām Pircēja pilnvarotajām personām Līguma 14.1.2. noteiktajā kārtībā jeb nosūtot Pieprasījumu elektroniski uz Pārdevēja Līguma 14.3. punktā norādītās pilnvarotās personas e-pasta adresi, vai uz kādu citu Pārdevēja norādīto e-pasta adresi, papildus telefoniski informējot Pārdevēja pilnvaroto personu par Pieprasījuma nosūtīšanu.
5. Pircējs Pieprasījumā norāda:
3. Preces nosaukumu;
3. Preces daudzumu/apjomu;
3. Preces piegādes adresi/vietu;
3. Pircēja atbildīgās personas, kura pieņems Preci un parakstīs Preces pavadzīmi, amatu, vārdu, uzvārdu un tālruņa numuru;
3. citu nepieciešamu informāciju.
5. Pārdevējs vismaz 2 (divas) darba dienas pirms plānotās Preces piegādes dienas, Līguma 14.1.2. apakšpunktā noteiktajā kārtībā saskaņo ar Pircēju Preces piegādes laiku un precizē Preces piegādes vietu.
5.5. Pārdevējs nodrošina Preces piegādi un izkraušanu Preces piegādes vietā, ievērojot šādus piegādes termiņus:
5. ne vēlāk kā 5 (piecu) darba dienu laikā pēc Pārdevēja Pieprasījuma saņemšanas no Pircēja, ja ar Pieprasījumu pasūtītas līdz 49 (četrdesmit deviņām) Preču vienībām;
5. ne vēlāk kā 10 (desmit) darba dienu laikā pēc Pārdevēja Pieprasījuma saņemšanas no Pircēja, ja ar Pieprasījumu pasūtītas no 50 (piecdesmit) līdz 300 (trīs simtam) Preču vienībām;
5. ne vēlāk kā 20 (desmit) darba dienu laikā pēc Pārdevēja Pieprasījuma saņemšanas no Pircēja, ja ar Pieprasījumu pasūtītas 301 (trīs simti viena) vai vairāk Preču vienības.
5.6. Pārdevējam ir jānodrošina Preces piegāde un izkraušana Preces piegādes vietā darba dienu (pirmdiena - piektdiena) laikā no plkst. 8.30 līdz 16.00.
5.7. Minimālais Preces piegādes daudzums ir 1 (viena) Preču vienība.
5.8. Puses vienojas, ka nepieciešamības gadījumā Pircējs saņems Preci no Pārdevēja ar savu transportlīdzekli, bet visi Preces iekraušanas darbi notiks ar Pārdevēja tehniku un darba spēku.
5.9. Pārdevējs nodrošina Preces piegādi un izkraušanu bez papildu maksas.
5.10. Pārdevējs informē Pircēju par attiecīga Pieprasījuma izpildīšanu jeb par pasūtītās Preces piegādi un/vai izsniegšanu ne vēlāk, kā 1 (vienas) darba dienas laikā pēc Preces pavadzīmes abpusējās parakstīšanas dienas, nosūtot Preces pavadzīmes kopiju uz e–pasta adresi: noliktava@rnparvaldnieks.lv.
5.11. Ja Pārdevējs objektīvu un pamatotu iemeslu dēļ nevar veikt Preces piegādi Līguma 5.5. punkta noteiktajos termiņos, Pārdevējs par to nekavējoties informē Pircēju Līguma 14.1.2. apakšpunktā noteiktajā kārtībā. Šādā gadījumā Puses ir tiesīgas vienoties par Preces piegādes termiņa pagarināšanu.
5.12. Preces piegādi un nodošanu - pieņemšanu apstiprina Pušu parakstītā Preces pavadzīme.
5.13. Pircējs atsaka Preces pieņemšanu un Preces pavadzīmes parakstīšanu, ja tiek piegādāta Pieprasījumam neatbilstoša, nekvalitatīva vai citādi Līgumam (t.sk. Tehniskajai specifikācijai un/vai Finanšu piedāvājumam) neatbilstoša Prece. Par konstatētajām Preces neatbilstībām Pircējs sagatavo un iesniedz Pārdevējam Līguma 14.1.2. apakšpunktā noteiktajā kārtībā Preces neatbilstības aktu (turpmāk – Neatbilstības akts).
5.14. Līguma 5.13. punktā noteiktajā gadījumā Pārdevējs 5 (piecu) darba dienu laikā pēc Neatbilstības akta saņemšanas no Pircēja apmaina Preci pret Līguma noteikumiem atbilstošo Preci.
5.15. Ja pēc Preces pavadzīmes abpusējas parakstīšanas Pircējs konstatē, ka piegādāta Līguma noteikumiem neatbilstoša Prece, Pircējs rīkojas atbilstoši Līguma 5.13. punktā noteiktajam, un Pārdevēja pienākums ir izpildīt Līguma 5.14. punktā noteiktās saistības.
5.16. Pusēm rakstiskā veidā vienojoties Līguma 5.13. punktā noteiktais Preces apmaiņas termiņš var tikt pagarināts.
5.17. Ja Līguma izpildes laikā tiks konstatēts, ka Finanšu piedāvājumā norādīta Prece vairs netiek ražota vai nav pieejama tirgū, Pārdevējs ir tiesīgs aizstāt šo Preci ar tā paša vai cita ražotāja piedāvātu ekvivalentu preci, kas atbilst Tehniskajā specifikācijā un Finanšu piedāvājumā norādītajai Precei, vai ir labāka. Šajā gadījumā Pārdevējs vismaz 14 (četrpadsmit) darba dienas iepriekš Līgumā 14.1.2. apakšpunktā noteiktajā kārtībā informē Pircēju par minētajiem apstākļiem, iesniedzot Pircējam Preces ražotāja vai Preces izplatītāja vēstuli, vai citu informāciju, kura apliecina, ka Tehniskajā specifikācijā un Finanšu piedāvājumā norādītā Prece vairs nav pieejama un ar kādu ekvivalentu Preci to var aizstāt vai informāciju par to, ka ekvivalenta risinājuma nav.
5.18. Pārdevējs ir atbildīgs par piegādājamo Preču nejaušas, pilnīgas vai daļējas bojāejas vai bojāšanās risku līdz Preces pavadzīmes abpusējai parakstīšanai.
6. Elektronisko preču pavadzīmju aprites kārtība
6.1. Puses ir tiesīgas preču piegādes pavadzīmju (turpmāk tekstā – Pavadzīmes), kas noformētas atbilstoši Latvijas Republikā spēkā esošajiem normatīvajiem aktiem un Līguma noteikumiem, iesniegšanā, saskaņošanā un parakstīšanā izmantot elektronisko datu apmaiņas sistēmu EDISOFT (turpmāk tekstā – EDI sistēma) un/vai elektronisko pastu, nosūtot Pavadzīmes PDF formātā uz šādām e-pasta adresēm:
6.1.1. Pircēja e-pasta adrese: noliktava@rnparvaldnieks.lv;
6.1.2. Pārdevēja e-pasta adrese: _____________________.
6.2. Pārdevējs iesniedz Pircējam Pavadzīmes Līguma 6.1. punktā noteiktajā kārtībā ne vēlāk kā nākamajā darba dienā pēc Preces piegādes.
6.3. Pavadzīmes, kas iesniegtas šajā Līguma nodaļā noteiktajā kārtībā, tiek uzskatītas par iesniegtām un saņemtām nākamajā darba dienā pēc to nosūtīšanas.
6.4. Pavadzīmes tiek uzskatītas par pienācīgā kārtā sagatavotām, parakstītām un iesniegtām, ja tās ir nosūtītas kādai no Pusēm, no e-pasta adreses, kas satur domēna vārdu:
6.4.1. Pircēja domēna vārds: “@rnparvaldnieks.lv”;
6.4.2. Pircēja domēna vārds: “________________”.
6.5. Pavadzīmes, kas iesniegtas šajā Līguma nodaļā noteiktajā kārtībā tiek sagatavotas elektroniski un ir derīgas bez paraksta, bet šajās Pavadzīmēs minētā saimnieciskā darījuma esamību pamatos Preces pasūtījumi, kas veikti un izpildīti saskaņā ar Līguma noteikumiem.
6.6. Šajā Līguma nodaļā noteiktajā kārtībā noformētas, iesniegtas un apstiprinātas Pavadzīmes tiek pielīdzinātas oriģināliem dokumentiem un to iesniegšana papīra dokumentu formā nav nepieciešama, izņemot gadījumus, ja kāda no Pusēm, tai svarīgu iemeslu dēļ, iesniedz pieprasījumu iesniegt Pavadzīmes papīra formā.
6.7. Pavadzīmes, kas nosūtītas izmantojot EDI sistēmu, tiek uzskatītas par iesniegtām un saņemtām EDI sistēmā ar brīdi, kad Pavadzīmes saņēmēja Puse pieslēdzas EDI sistēmai.
6.8. Gadījumā, ja Puse saņem e-pasta vai EDI sistēmas operatora paziņojumu par attiecīgā e-pasta sūtījuma nepiegādāšanu vai EDI sistēmas nepieejamību, šai Pusei par to nekavējoties jāinformē otra Puse, nosūtot paziņojumu uz Līguma 6.1.1., 6.1.2. apakšpunktā norādīto attiecīgās Puses e–pasta adresi.
6.9. Līguma 6.8. punktā noteiktajā gadījumā Puses iespējami īsākā laikā vienojas par citu nepiegādāto Pavadzīmju iesniegšanas veidu.
6.10. Gadījumā, ja Pavadzīmes ir saņemtas e-pastā, bet tās nav iespējams izlasīt, Pavadzīmes saņēmēja Pusei jāinformē par to otra Puse, nosūtot paziņojumu uz e-pasta adresi, no kuras attiecīga Pavadzīme ir nosūtīta, kopijā liekot attiecīgo Līguma 6.1.1., 6.1.2. apakšpunktā norādīto e-pasta adresi.
6.11. Par izmaiņām 6.1.1., 6.1.2. apakšpunktā norādītajās e-pasta adresēs, Pusei, kuras e-pasta adrese mainās, jāpaziņo par to otrai Pusei ne vēlāk kā 2 (divu) darba dienu laikā pēc šādu izmaiņu veikšanas, nosūtot elektronisko paziņojumu uz otras Puses pilnvarotās personas Līgumā norādīto e-pasta adresi.
6.12. Gadījumā, ja kāda no Pusēm 5 (piecu) darba dienu laikā no Pavadzīmes saņemšanas dienas neceļ pretenziju par Pavadzīmi, kas iesniegta šajā Līguma nodaļā noteiktajā kārtībā, tiek uzskatīts, ka attiecīgā Pavadzīme ir saņemta, pienācīgā kārtā apstiprināta un pieņemta turpmākai apstrādei/izpildei.
6.13. Gadījumā, ja Pavadzīme ir noformēta nekorekti, proti, ja tajā norādīta Līgumam neatbilstoša Preces cena, daudzums, kvalitāte, nosaukums; neprecīza/nepareiza Pircēja juridiskā vai preču piegādes adrese u.tml., Pircējs, ne vēlāk kā 5 (piecu) darba dienu laikā pēc neprecizitātes/neatbilstības konstatēšanas, informē par to Pārdevēju, nosūtot paziņojumu vai pretenziju elektroniski uz 6.1.2. apakšpunktā norādīto e-pasta adresi.
6.14. Šīs Līguma nodaļas noteikumi neskar Līguma 4. un 5. nodaļā noteikto papīra formāta preču pavadzīmju aprites kārtību.
7. Preces kvalitāte
7.1. Ar kvalitatīvam Precēm Līguma izpratnē saprotamas Preces, kas atbilst Preču ražotāju standartiem, spēkā esošiem normatīvajiem aktiem attiecībā uz Precēm, Līguma noteikumiem un Pārdevēja piedāvājumam Iepirkumā.
7.2. Preču kvalitātei jābūt apliecinātai ar Preču ražotāju atbilstības sertifikātiem. Pēc Pircēja pieprasījuma Pārdevējs 3 (trīs) darba dienu laikā iesniedz Preču sertifikātu apliecinātās kopijas.
8. Pušu pienākumi
8.1. Pircējs:
1. pieņem piegādātās Līguma prasībām atbilstošas, kvalitatīvas Preces, ja tās piegādātas saskaņā ar Līguma un Pieprasījuma noteikumiem;
1. samaksā par pieņemtajām Līguma prasībām atbilstošajām, kvalitatīvām Precēm Līgumā noteiktajā kārtībā.
8.2. Pārdevējs:
2. pārdod, piegādā un izkrauj Līguma noteikumiem atbilstošas, kvalitatīvas Preces saskaņā ar Līguma noteikumiem un Pieprasījumu;
2. piegādā Preces ražotāja standarta iepakojumā un marķējumā, nodrošinot pilnīgu Preču drošību pret iespējamiem bojājumiem to transportējot;
2. iepazīstina Pircēju ar patiesu un pilnīgu informāciju par Preču kvalitāti, uzglabāšanas un kopšanas noteikumiem;
2. nodrošina Preču garantijas termiņu atbilstoši piedāvājumam Konkursā;
2. dod Precēm garantiju un pilda garantijas saistības.
9.3. Pusēm ir arī citi pienākumi saskaņā ar Līgumu un spēkā esošajiem normatīvajiem aktiem.
9. Preču garantija
9.1. [bookmark: _Ref367704246]Pārdevējs nodrošina piegādātās Preces atbilstību Līguma nosacījumiem.
9.2. Preces garantijas termiņš ir 24 (divdesmit četri) mēneši no Preces pavadzīmes abpusējas parakstīšanas dienas, ja vien Preču ražotājs nav noteicis īsāku Preces garantijas termiņu.
9.3. Pircējs Preces garantijas laikā Preci uzglabā un lieto atbilstoši Preces lietošanas instrukcijai un uzglabāšanas noteikumiem.
9.4. Līguma 9.2. punktā noteiktajā Preces garantijas termiņa laikā Pārdevējs, ne vēlāk kā 5 (piecu) darba dienu laikā pēc Pārdevēja garantijas gadījuma pieteikuma saņemšanas no Pircēja, par saviem līdzekļiem:
9.4.1. apmaina nekvalitatīvu vai citādi Līgumam neatbilstošu Preci pret kvalitatīvu, Līgumam atbilstošu Preci, vai
9.4.2. atmaksā nekvalitatīvās vai citādi Līgumam neatbilstošās Preces vērtību, ja samaksa par šo Preci jau ir veikta, bet Preci nav iespējams apmainīt.
9.5. Pircējs garantijas gadījuma pieteikumu Pārdevējam iesniedz jebkurā no Līguma 12.1. punkta apakšpunktos dokumentu un informācijas iesniegšanas veidiem, papildus telefoniski informējot Pārdevēju par garantijas gadījuma pieteikuma nosūtīšanu.
9.6. Ja Pusēm rodas domstarpības Preces neatbilstību (defektu un trūkumu) novērtējumā, Puses ir tiesīgas pieaicināt kopīgi izvēlēto neatkarīgo ekspertu, kura slēdziens Pusēm būs saistošs. Izdevumus par neatkarīga eksperta slēdzienu sedz Puse, kurai eksperta slēdziens būs nelabvēlīgs.
9.7. Līguma 9.4. punktā noteiktais pienākums Pārdevējam nav saistošs, ja Prece zaudējusi kvalitāti tāpēc, ka Pircējs nav ievērojis Preces uzglabāšanas vai lietošanas noteikumus.
10. Pušu atbildība
10.1. [bookmark: _Ref367774249]Puses Līgumā un normatīvajos aktos noteiktajā kārtībā ir atbildīgas viena otrai par otrai Pusei nodarītajiem zaudējumiem, ja tie radušies vienas Puses, tās darbinieku vai šīs Puses Līguma izpildē iesaistīto personu darbības vai bezdarbības rezultātā.
10.2. Puses normatīvajos aktos noteiktajā kārtībā ir atbildīgas trešajām personām par nodarītajiem zaudējumiem, ja tie radušies Puses, tās darbinieku vai šīs Puses Līguma izpildē iesaistīto personu darbības vai bezdarbības rezultātā.
10.3. Ja vienas Puses saistību izpildes nokavējums, kas ietekmē otras Puses spējas izpildīt savas saistības, liedz otrai Pusei veikt savlaicīgu saistību izpildi, tā izpilde tiek pagarināta par pirmās Puses nokavēto laika posmu. Šādos gadījumos par to tiek informēta otra Puse. Pusei, kura prasa, lai minēto apstākļu dēļ tiktu pagarināts saistību izpildes termiņš, ir pienākums iesniegt pierādījumus, kuri apliecina otras Puses saistību izpildes nokavējuma faktu.
10.4. Ja Pircējs neievēro Līgumā noteikto Preces apmaksas termiņu atbilstoši Līguma nosacījumiem, Pārdevējam ir tiesības pieprasīt Pircējam maksāt līgumsodu 0,1% (vienas desmitās daļas no procenta) apmērā no termiņā nesamaksātās summas par katru nokavēto maksājuma dienu. Pircējs līgumsodu samaksā 10 (desmit) darba dienu laikā no rēķina par līgumsodu saņemšanas no Pārdevēja.
10.5. Ja Pārdevējs nepiegādā Preci Līgumā vai Pušu vienošanās noteiktajā termiņā, Pircējam ir tiesības pieprasīt Pārdevējam maksāt līgumsodu 0,1% (vienas desmitās daļas no procenta) apmērā no savlaicīgi nepiegādātās Preces cenas bez PVN par katru kavējuma dienu.
10.6. Ja Pārdevējs piegādājis nekvalitatīvu vai citādi Līgumam neatbilstošo Preci, par ko Pircējs iesniedza Pārdevējam pretenziju vai/un Neatbilstības aktu, Pircējam ir tiesības pieprasīt Pārdevējam maksāt līgumsodu 5 % (piecu procentu) apmērā no nekvalitatīvas vai citādi Līgumam neatbilstošas Preces vērtības bez PVN par katru konstatēto gadījumu.
10.7. Ja Pārdevējs Līgumā vai Pušu vienošanās noteiktajā termiņā neapmaina nekvalitatīvu vai citādi Līgumam neatbilstošu Preci pret kvalitatīvu un Līgumam atbilstošu Preci, Pircējam ir tiesības prasīt Pārdevējam maksāt līgumsodu 0,5 % (piecu desmito daļu no procenta) apmērā no savlaicīgi neapmainītās Preces vērtības bez PVN par katru kavējuma dienu.
10.8. Ja Pārdevējs vienpusēji pirms Līguma termiņa beigām atkāpjas no Līguma, izņemot Līguma 12.10.1. - 12.10.7. apakšpunktā noteiktos gadījumus, Pircējam ir tiesības pieprasīt Pārdevējam maksāt līgumsodu 10% (desmit procentu) apmērā no Līguma cenas, kas palikusi neapgūta uz Pārdevēja atkāpšanās no Līguma dienu. Tiek uzskatīts, ka Pārdevējs vienpusēji ir atkāpies no Līguma, ja Pārdevējs patvaļīgi, bez līgumiskā vai likumiskā pamata pārtrauca savu no Līguma izrietošo saistību izpildi un turpina tās nepildīt vairāk par 10. (desmit) kalendārajām dienām pēc pretenzijas saņemšanas no Pircēja par Līguma saistību neizpildi noteiktajā termiņā, vai iesniedza Pircējam paziņojumu par vienpusēju Līguma izbeigšanu vai atkāpšanos no Līguma.
10.9. Pārdevējs līgumsodu samaksā 10 (desmit) darba dienu laikā no rēķina par līgumsodu saņemšanas no Pircēja.
10.10. Piemērojot Līgumā paredzēto līgumsodu, Pusēm ir jāievēro Civillikuma 1716. panta trešajā daļā noteiktais līgumsoda apmēra ierobežojums.
10.11. Pircējam ir tiesības ieskaita kārtībā samazināt maksājamo naudas summu par piegādāto Preci tādā apmērā, kāda ir Līgumā noteiktajā kārtībā aprēķinātā līgumsoda summa.
10.12. Pēc līgumsoda maksātāja Puses rakstiskā lūguma līgumsoda prasītāja Puse var samazināt maksājamo līgumsodu, ievērojot samērīguma principu, kā arī Līguma saistību neizpildes vai nepienācīgas izpildes sekas, iemeslus un apstākļus.
10.13. Līgumsoda samaksa neatbrīvo Puses no Līguma saistību izpildes.
11. Nepārvarama vara
11.1. Puses tiek atbrīvotas no atbildības par daļēju vai pilnīgu Līgumā paredzēto saistību neizpildi, ja tā radusies pēc Līguma noslēgšanas nepārvaramas varas apstākļu rezultātā, kurus Puses nevarēja paredzēt un novērst.
11.2. Ar nepārvaramu varu (force majeure) saprot ārkārtēju apstākļu iestāšanos, kurus nevarēja paredzēt, novērst vai ietekmēt, un, par kuru rašanos Puses nenes atbildību, tas ir, dabas katastrofas, kara darbība, terora akti, blokādes, valsts un pašvaldību institūciju rīcība un to pieņemtie normatīvie akti, lēmumi un rīkojumi, civiliedzīvotāju nemieri, citi ārkārtēja rakstura negadījumi, par kuru attiecināšanu uz nepārvaramas varas apstākļiem Pusēm jālūdz to konstatēt citai kompetentai un neatkarīgai institūcijai.
11.3. Pusēm ir tiesības pagarināt Līguma nosacījumu izpildes termiņus par laika posmu, kurā darbojas nepārvarama vara, ja Puse ne vēlāk par 3 (trīs) darba dienām no nepārvaramas varas iestāšanās dienas rakstiski paziņo otrai Pusei par neiespējamību pildīt savas saistības nepārvaramas varas dēļ. 
11.4. [bookmark: _Toc336440104]Puse zaudē tiesības atsaukties uz nepārvaramas varas apstākļiem, ja tā nav ievērojusi Līguma 11.3. punkta noteikumus.
11.5. Ja nepārvaramas varas dēļ Līguma izpilde aizkavējas ilgāk par 30 (trīsdesmit) kalendārajām dienām, Puses ir tiesīgas vienpusēji izbeigt Līgumu, rakstveida brīdinot otro Pusi par Līguma izbeigšanu 5 (piecas) darba dienas iepriekš.
11.6. Ja Līgums tiek izbeigts nepārvaramas varas apstākļu dēļ, nevienai no Pusēm nav tiesības pieprasīt no otras Puses atlīdzināt zaudējumus, kas radušies saistībā ar Līguma pirmstermiņa izbeigšanos.
12. Līguma darbības termiņš, grozīšana un izbeigšana
12.1. [bookmark: _Ref367708847]Līgums stājas spēkā ar tā abpusēju parakstīšanas dienu.
12.2. Līgums ir spēkā 24 (divdesmit četrus) mēnešus vai līdz Līguma cenas apguvei, atkarībā no tā, kurš no nosacījumiem iestājās pirmais.
12.3. [bookmark: _Hlk83300984]Pusēm vienojoties Līguma darbības termiņš var tikt pagarināts par laiku līdz 12 (divpadsmit) mēnešiem.
12.4. Līguma grozījumi ir spēkā tikai tad, ja tie izdarīti rakstveidā, un tos parakstījušas abas Puses.
12.5. Līguma grozījumi ir pieļaujami:
12.5.1. ja tie nemaina Līguma vispārējo raksturu;
12.5.2. ja tie atbilst Publisko iepirkumu likuma 61. panta nosacījumiem.
12.6. Visi Līguma pielikumi, grozījumi un papildinājumi ir Līguma neatņemama sastāvdaļa.
12.7. Puses var izbeigt Līgumu pirms Līguma darbības termiņa beigām, Pusēm savstarpēji rakstveidā vienojoties.
12.8. Pircējam ir tiesības vienpusēji izbeigt Līgumu bez Pārdevēja piekrišanas jebkurā no šādiem gadījumiem:
12.8.1. Pārdevējs vismaz 2 (divas) reizes nepiegādāja Preci Līgumā vai Pušu vienošanās noteiktajā termiņā, par ko Pircējs ir iesniedzis Pārdevējam vismaz 2 (divas) pretenzijas;
12.8.2. Pārdevējs vismaz 2 (divas) reizes piegādāja nekvalitatīvu vai citādi Līgumam neatbilstošo Preci, par ko Pircējs ir iesniedzis Pārdevējam vismaz 2 (divas) pretenzijas;
12.8.3. Pārdevējs nav iesniedzis Līguma saistību izpildes nodrošinājumu Līgumā noteiktajā kārtībā, apmērā un termiņā, vai laicīgi nepagarināja Bankas garantijas vai Apdrošināšanas polises spēkā esamības termiņu;
12.8.4. Pārdevējs apzināti sniedzis Pircējam nepatiesu informāciju, nav ievērojis godīgas komercprakses vai konkurences principus, vai ar nolūku veicis citas prettiesiskas darbības;
12.8.5. ja Pircējam ir zudusi nepieciešamība pēc Precēm;
12.8.6. Līgumu nav iespējams izpildīt tādēļ, ka Līguma izpildes laikā pret kādu no Pusēm ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas (NATO) dalībvalsts noteiktās sankcijas (Starptautisko un Latvijas Republikas nacionālo sankciju likuma 11.1  panta trešā daļa);
12.8.7. ierosināta Pārdevēja maksātnespējas vai tiesiskās aizsardzības procesa lieta, vai īstenots ārpustiesas tiesiskās aizsardzības process;
12.8.8. Pārdevēja saimnieciskā darbība ir apturēta vai izbeigta;
12.8.9. uzsākta Pārdevēja likvidācija;
12.8.10. ir iestājušies nepārvaramas varas apstākļi;
12.9. Līguma 12.8.5. punktā noteiktajā gadījumā Pircējs ir tiesīgs vienpusēji izbeigt Līgumu, rakstiski paziņojot Pārdevējam par Līguma izbeigšanu vismaz 1 (vienu) mēnesi iepriekš. Šajā gadījumā Pārdevējs nav tiesīgs prasīt Pircējam atlīdzināt zaudējumus, kas var rasties Pārdevējam Līguma izbeigšanas dēļ.
12.10. Pārdevējam ir tiesības vienpusēji izbeigt Līgumu bez Pircēja piekrišanas jebkurā no šādiem gadījumiem:
12.10.1. Pircējs vismaz 2 (divas) reizes nav ievērojis Līgumā noteikto Preču apmaksas termiņu un katrs šāds maksājuma nokavējums pārsniedza 10 (desmit) kalendārās dienas, par ko Pārdevējs ir iesniedzis Pircējam vismaz 2 (divas) pretenzijas;
12.10.2. Pircēja saimnieciskā darbība ir apturēta vai izbeigta;
12.10.3. ierosināta Pircēja maksātnespējas vai tiesiskās aizsardzības procesa lieta, vai īstenots ārpustiesas tiesiskās aizsardzības process;
12.10.4. uzsākta Pircēja likvidācija;
12.10.5. Pircējs apzināti Pārdevējam sniedzis nepatiesu informāciju, nav ievērojis godīgas komercprakses vai konkurences principus, vai ar nolūku veicis citas prettiesiskas darbības;
12.10.6. Līgumu nav iespējams izpildīt tādēļ, ka Līguma izpildes laikā pret kādu no Pusēm ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas (NATO) dalībvalsts noteiktās sankcijas (Starptautisko un Latvijas Republikas nacionālo sankciju likuma 11.1  panta trešā daļa);
12.10.7. iestājās nepārvaramas varas apstākļi.
12.11. Līgumā noteiktajos gadījumos Līgums uzskatāms par izbeigtu nākamajā darba dienā pēc Pušu paziņojuma par Līguma izbeigšanu saņemšanu atbilstoši Līguma 12.4. punkta noteikumiem. Elektroniski sagatavotajam paziņojumam par Līguma izbeigšanu jābūt parakstītam ar Puses drošu elektronisko parakstu.
12.12. Līgumam izbeidzoties, Puses sapratīgā termiņā bez nepamatotas novilcināšanas veic savstarpējos norēķinus, līgumsoda samaksu, zaudējumu atlīdzināšanu u.c. darbības saistībā ar līgumattiecību izbeigšanos.
13. Personu datu aizsardzības un konfidencialitātes noteikumi
13.1. Līguma ietvaros visus personu datus Puses apstrādā tikai Līguma izpildes mērķiem un tikai tādā apmērā, lai nodrošinātu starp Pusēm noslēgtā Līguma izpildi, ievērojot datu minimizēšanas principu.
13.2. Puses veic visus nepieciešamos tehniskos un organizatoriskos drošības pasākumus, tostarp jebkurus papildu pasākumus, kas nepieciešami, lai nodrošinātu, ka Puses nodotie personas dati Līguma izpildes ietvaros netiek nejauši vai nelikumīgi iznīcināti, nozaudēti vai sabojāti, vai darīti zināmi trešajām personām, netiek ļaunprātīgi izmantoti vai kā citādi apstrādāti tādā veidā, kas ir pretējs Līguma darbības laikā spēkā esošajiem tiesību aktiem personas datu aizsardzības jomā.
13.3. Pusēm ir jāievēro piemērojamie tiesību akti personas datu aizsardzības jomā. Par šo tiesību aktu prasību neievērošanu Puses atbild normatīvajos aktos noteiktajā kārtībā.
13.4. Puses apņemas Līguma darbības laikā, kā arī pēc Līguma izpildes bez otras Puses iepriekšējas rakstiskas atļaujas neizpaust, neizplatīt un jebkādā citādā veidā nenodot trešajām personām Pušu rīcībā nonākušo konfidenciālo informāciju, neizmantot to savās personīgajās interesēs, kā arī rūpēties, lai tā nebūtu tieši vai netieši pieejama trešajām personām, ciktāl normatīvajos aktos nav noteikts citādi.
13.5. Par konfidenciālu informāciju uzskatāma un pie neizpaužamām ziņām pieskaitāma jebkāda esoša vai Līguma izpildes laikā iegūta vārdiska vai rakstiska, tekstuāla vai vizuāla finansiāla, ekonomiska, juridiska vai cita satura informācija, kas Pusēm nodota vai kļuvusi zināma, pildot Līgumā paredzētās saistības. Konfidencialitātes noteikumi attiecas gan uz rakstisku informāciju, gan mutisku informāciju, elektronisku informāciju un uz jebkuru citu informāciju, neatkarīgi no informācijas nodošanas veida, laika un vietas. Šeit minētajai konfidencialitātes saistībai ir beztermiņa raksturs.
13.6. Pārdevējs nodrošina informācijas konfidencialitātes noteikumu izpildi arī no jebkuru trešo personu puses, ko Pircējs piesaistījis Līguma izpildē.
13.7. Puses savstarpēji ir atbildīgas par otrai Pusei nodarītajiem zaudējumiem, ja tie radušies vienas Puses vai tās darbinieku, kā arī šīs Puses Līguma izpildē iesaistīto trešo personu Līgumā un normatīvajos aktos noteikto personu datu aizsardzības un konfidencialitātes noteikumu neievērošanas dēļ.
14. Pušu saziņa un korespondence, pilnvarotās personas
14.1. Visus ar Līguma izpildi saistītos dokumentus, tajā skaitā, bet ne tikai, Preces pavadzīmes, iesniegumus, paziņojumus, uzaicinājumus, informāciju, pieteikumus, pretenzijas, aktus, vienošanās un tml., viena Puse iesniedz otrai Pusei kādā no šādiem veidiem:
14.1.1. nododot personīgi Līguma 14.2.1. - 14.2.3. apakšpunktā, 14.3. punktā norādītajām Pušu pilnvarotajām personām;
14.1.2. nosūtot elektroniski uz otras Puses pilnvarotās personas 14.2.1. -14.2.3. apakšpunktā, 14.3. punktā norādīto e-pasta adresi;
14.1.3. nosūtot elektroniski uz otras Puses Līgumā norādīto e-pasta adresi;
14.1.4. nosūtot ar pasta sūtījumu uz otras Puses Līgumā norādīto juridisko adresi.
14.2. Puses vienojas, ka ar Līguma izpildi saistītos jautājumus, tajā skaitā, bet ne tikai: gatavo un iesniedz Pieprasījumus, sagatavo, iesniedz saskaņo Preces pavadzīmes; saskaņo Preces piegādes un iesniegšanas termiņus; gatavo, paraksta un iesniedz aktus, pretenzijas, pieteikumus, paziņojumus; veic Preces kvalitātes un apmaksas kontroli u.c. risinās šādas Pircēja pilnvarotās personas:
14.2.1. ____________________, __________________________________________, tel. Nr. ______________, e-pasta adrese: _______________;
14.2.2. ____________________, ___________________________________________, tel. Nr. ______________, e-pasta adrese: _______________;
14.2.3. ____________________, ___________________________________________, tel. Nr. ______________, e-pasta adrese: _______________.
14.3. Puses vienojas, ka visus ar Līguma izpildi saistītos jautājumus (tajā skaitā saņem Pieprasījumus, izraksta un iesniedz Preču pavadzīmes) risinās Pārdēvēja pilnvarotā persona ___________________________, ___________________________________, tel. Nr. ______________, e-pasta adrese: _______________.
14.4. Visa Pušu sarakste un korespondence, tajā skaitā informācija, dokumenti, akti, atskaites, norādījumi, rēķini, paziņojumi, pretenzijas, saskaņošanas, iesniegumi, vienošanās u.c.) uzskatāma par iesniegtu un saņemtu 7. (septītajā) dienā pēc nodošanas pasta pakalpojumu sniedzējam; attiecīgajā darba dienā, ja korespondence nodota personīgi Puses pilnvarotajai personai pret parakstu; vai arī nākamajā darba dienā, ja korespondence nosūtīta uz Līgumā norādītājām Pušu un viņu pilnvaroto personu elektroniskā pasta adresēm.
15. Korupcijas un interešu konflikta riska novēršana
Puses apņemas veikt visus nepieciešamos pasākumus, lai novērstu koruptīvas darbības. Neviena Puse vai tās darbinieki nedrīkst tieši vai netieši piedāvāt, pieprasīt, dot vai pieņemt naudu, dāvanas vai personīgas priekšrocības no otras Puses vai tās darbiniekiem.
16. Nobeiguma noteikumi
16.1. Visas domstarpības un nesaskaņas, kas rodas Līguma darbības laikā, Puses risina savstarpēju sarunu ceļā. Ja radušās domstarpības nav iespējams atrisināt sarunu ceļā, strīds nododams izskatīšanai Latvijas Republikas tiesā pēc piekritības.
16.2. Puses rakstiskā veidā paziņo viena otrai:
16.2.1. par izmaiņām Līgumā norādītajās Pušu pilnvarotajās personās;
16.2.2. par Puses firmas (nosaukuma) maiņu;
16.2.3. par Puses juridiskā statusa maiņu;
16.2.4. par Puses juridiskās adreses maiņu;
16.2.5. par Puses korespondences adreses maiņu;
16.2.6. par jebkura Līgumā norādītā tālruņa numura vai elektroniskā pasta adreses maiņu;
16.2.7. par Puses likvidācijas vai reorganizācijas uzsākšanu;
16.2.8. par Puses saimnieciskās darbības apturēšanu;
16.2.9. par Puses saimnieciskās darbības izbeigšanu;
16.2.10. par Puses tiesiskās aizsardzības procesa lietas ierosināšanu;
16.2.11. par Puses tiesiskās aizsardzības procesa īstenošanu ārpustiesas tiesiskās aizsardzības procesā;
16.2.12. par Puses maksātnespējas procesa lietas ierosināšanu.
16.3. Paziņojumu par Līguma 16.2. punktā norādītājiem apstākļiem (turpmāk – Paziņojums) ir tiesīgi iesniegt Pušu Uzņēmumu reģistrā reģistrētās amatpersonas ar paraksta tiesībām un prokūristi; Pušu pilnvarotie pārstāvji, kuriem šādas tiesības piešķirtās ar notariālo vai parasto komercpilnvaru, kā arī Līgumā norādītās Pušu pilnvarotās personas. Paziņojums iesniedzams ne vēlāk kā 5 (piecu) darba dienu laikā pēc attiecīgo apstākļu iestāšanās.
16.4. Paziņojums iesniedzams kādā no Līguma 16.1. punktā noteiktajiem informācijas un dokumentu iesniegšanas veidiem, nepieciešamības gadījumos pievienojot dokumentus, kas apstiprina Paziņojumā minētās izmaiņas.
16.5. Līguma 16.2. punktā paredzētās izmaiņas, kas ietekmē Līguma nosacījumus, kuras viena Puse ir pieteikusi otrai Pusei ievērojot Līguma 16.2.–16.4. punkta noteikumus, tiek uzskatītas par attiecīgu Līguma nosacījumu grozījumiem, ja šīs izmaiņas Līguma 14.1. punktā noteiktajā kārtībā ir akceptējusi kāda no Līguma 16.3. punktā minētajām otrās Puses personām. Šajā gadījumā atsevišķa Pušu vienošanās par Līguma grozījumiem netiek slēgta.
16.6. Līgums satur Pušu pilnīgu vienošanos, Puses ir iepazinušās ar tā saturu un piekrīt visiem tā noteikumiem, un to apliecina, parakstot Līgumu.
16.7. Ja kāds no Līguma noteikumiem zaudē juridisku spēku, tas nerada pārējo noteikumu spēkā neesamību.
16.8. Pusēm nav tiesību nodot savas ar Līgumu uzņemtās saistības trešajai personai bez otras Puses rakstiskas piekrišanas.
16.9. Līguma nodaļu virsraksti ir lietoti vienīgi atsauksmju ērtībai un nevar tikt izmantoti Līguma noteikumu interpretācijai.
16.10. Līgums ir sagatavots un parakstīts elektroniski latviešu valodā un satur:
16.10.1. Līguma pamattekstu;
16.10.2. Līguma 1. pielikumu “Tehniskā specifikācija”.
16.10.3. Līguma 2. pielikumu “Finanšu piedāvājums”.
17. Pušu rekvizīti un paraksti*:
	Pircējs: 
	Pārdevējs:[footnoteRef:2] [2:  Gadījumā, ja pretendents balstās uz citu personu saimnieciskajām un finansiālajām iespējām, tam un personai (vai personām) uz kuru iespējām pretendents balstās, jābūt solidāri atbildīgiem par iepirkuma līguma izpildi un jāparaksta šis līgums.] 


	SIA “Rīgas namu pārvaldnieks”
Reģ. Nr. 40103362321
Juridiskā adrese: 
Aleksandra Čaka iela 42, Rīga, LV-1011
e-pasta adrese: _____________________ 
Bankas rekvizīti: _____________________
Kods: _____________________
Konts: _____________________

_____________________
/_____________________/
	___ “_________”
Reģ. Nr.: _____________________
Juridiskā adrese: 
_____________________
e-pasts: _____________________
Bankas rekvizīti: _____________________
Kods: _____________________
Konts: _____________________

_____________________
/_____________________/









*LĪGUMS IR ELEKTRONISKI PARAKSTĪTS AR DROŠIEM ELEKTRONISKAJIEM PARAKSTIEM UN SATUR LAIKA ZĪMOGUS

Līguma parakstīšanas datums ir pēdējā pievienotā droša elektroniskā paraksta un tā laika zīmoga datums
